Εξόριστοι

Οι Εξόριστοι είναι ένα heavy metal σχήμα από την Ελλάδα.

Ιστορία
Οι "ΕΞΟΡΙΣΤΟΙ" δημιουργήθηκαν το καλοκαίρι του 1989 από τον συνθέτη και κιθαρίστα Δημήτρη Κατή, ο οποίος ξεκίνησε να ασχολείται με αυτού του είδους τη μουσική το 1984, στα Βριλήσσια. Τρία χρόνια αργότερα, ο Δ.Κατής βγάζει το δικό του δίσκο, με τίτλο "Δωριείς – Επιστροφή στη Γη", έναν ορχηστρικό δίσκο με επικό – συμφωνικό ροκ ύφος. Μετά από λίγους μήνες, ο Κατής διαμορφώνει τους Εξόριστους, με μέλη αυτά που συμμετείχαν στους "Δωριείς". Το 1989 η μπάντα κυκλοφορεί το ομότιτλο ντεμπούτο της, έναν heavy metal δίσκο με τον Χρήστο Αβράμη στα φωνητικά. Κομμάτια του δίσκου όπως "Δόξα και τιμή", "Κάνω μια ευχή" και "Σύνορα παντού" θεωρούνται κλασσικές επιτυχίες του συγκροτήματος.

Πρωτοπορία 
Είναι το ένα και μοναδικό Ελληνικό συγκρότημα στην ιστορία της Ροκ Μέταλ σκηνής στην Ελλάδα που κατέκτησε  τον Πλατινένιο δίσκο με το περίφημο κομμάτι "Κάνω Μια Ευχή" ,  την εποχή που η πλατίνα ήταν στους 70.000 δίσκους. Οι "Εξόριστοι" είναι οι Πρώτοι που χρησιμοποίησαν Ελληνικό στίχο στη Μεταλ μουσική. Καθιερώθηκαν για τις καινοτομίες τους και συμπεριλήφθηκαν στη Γερμανική Διεθνή Εγκυκλοπαίδεια της Μεταλ μουσικής.

Live Στη Σερβία 
To 1994 το συγκρότημα πήρε μέρος στο μεγαλύτερο Ροκ φεστιβαλ των Βαλκανίων στο Βελιγράδι (Gitariada),  κλήθηκαν ως αντιπρόσωποι της Ελληνικής μεταλ σκηνής. Έπαιξαν κατά τη διάρκεια του πολέμου με τη Βοσνία.  Τους αποθέωσαν 40.000 κόσμος και μεταδόθηκε τηλεοπτικά από τη Σερβική τηλεόραση σε όλες τις χώρες που έστειλαν αντιπροσώπους. Η μπάντα κυκλοφόρησε (το 1995) το live άλμπουμ "Live στη Σερβία". Η συναυλία αυτή θεωρείται η πρώτη ελληνική που ηχογραφήθηκε στο εξωτερικό.

Μέλη
Δημήτρης Κατής(σόλο /ρυθμικές κιθάρες / πλήκτρα),Φίλιππος Μοδινός (φωνή /πλήκτρα / ξύλινα πνευστά), Rich Melville(μπάσο),Στάθης Γενναιόπουλος(ντραμς),Βαγγέλης Ευαγγέλου(ρυθμικές κιθάρες),Στέλιος Μαργαριτόπουλος (πλήκτρα)

Δισκογραφική Πορεία 
Οι "Εξόριστοι" είναι ο πρώτος metal δίσκος με ελληνικό στίχο. Η θεματολογία έχει να κάνει περισσότερο με την Ελληνική αλλά και Μεσαιωνική ιστορία/μυθολογία. Οι Εξόριστοι κυκλοφόρησαν συνολικά 6 άλμπουμ, εκ των οποίων τα 5 συν 2 συλλογές με την ΕΜΙ.

Το 1991, η μπάντα κυκλοφορεί το δεύτερο άλμπουμ της, "Δεκαεννιά (19)", με τον Αβράμη και πάλι στα φωνητικά.

Την ίδια χρονιά ο Αβράμης αποχωρεί από το συγκρότημα και τη θέση του την παίρνει ο Στέλιος Καρπαθάκης, ο οποίος διακρίνεται για τις φωνητικές του ικανότητες (υψηλοί τόνοι, δυνατές τσιρίδες).

Με τον Στέλιο, η μπάντα κυκλοφορεί τον «Λυτρωτή» το 1993, έναν ατμοσφαιρικό epic metal δίσκο. Οι κριτικές ήταν πολύ καλές και η παραγωγή προσεγμένη, σε αντίθεση με τον προηγούμενο. Η θεματολογία είναι παρόμοια με του πρώτου άλμπουμ.

Το 1995, κυκλοφορεί το live άλμπουμ "Live στη Σερβία". 

3 χρόνια μετά, οι Εξόριστοι κυκλοφορούν το 4ο studio άλμπουμ τους, "Η γενιά των Αρίστων", με τον Σπύρο Παπαδόπουλο στα φωνητικά, του οποίου η φωνή χαρακτηρίζεται από ένα πολύ επικό ηχόχρωμα. Στο επιτυχημένο αυτό άλμπουμ, το συγκρότημα "ημερεύει" στον ήχο και την σκοτεινή και επιθετική στιχουργία, και επικεντρώνεται σε θέματα που πηγάζουν από την (Αρχαία) Ελληνική ιστορία.

Από το 1998 έως το 2006 η μπάντα παρέμεινε ανενεργή. Να σημειωθεί ότι, κατά το διάστημα αυτό, ο Δ. Κατής έγραφε ορχηστρική μουσική (συμφωνικού χαρακτήρα) για θεατρικές παραστάσεις, στην Αμερική.

"Wrath of Zeus" ονομάζεται ο νέος δίσκος των Εξόριστων με τον Άγγλο Stuart Cook στα φωνητικά, και είναι το πρώτο και τελευταίο του συγκροτήματος με ξένο στίχο. Σε αυτόν τον δίσκο, τα 6 από τα 8 τραγούδια είναι επανεκτελέσεις από τα προηγούμενα album. Πιο συγκεκριμένα, 2 είναι από τους Εξόριστους (1989), 1 από τον Λυτρωτή (1993) και 3 από τη Γενιά των Αρίστων (1998). Τα άλλα 2 είναι καινούργια. 3 χρόνια αργότερα, το συγκρότημα απενεργοποιείται.

14 Σεπτεμβρίου 2015 ανακοινώθηκε επίσημα η παρουσίαση του τραγουδιού "Η Ιστορία ενός Ήρωα". Το τραγούδι έχει γραφτεί σε τρεις διαφορετικές γλώσσες, Ελληνικά, Αγγλικά & Γερμανικά. Σήμερα παρουσιάζουμε την Ελληνική έκδοση του κομματιού. Το κομμάτι είναι ένα πάντρεμα ύφους 2 διαφορετικών αποχρώσεων, των Εξόριστων της πρώιμης εποχής του 1ου άλμπουμ και φυσικά των ορχηστρικών & συμφωνικών μουσικών έργων του Δημήτρη που έχει συνθέσει και ηχογραφήσει κατά καιρούς στην Αμερική και έχουν ερμηνευτεί από ορχήστρες, όπως η συμφωνική του Κιέβου, με το έργο «Arrogance and Fear”. Το τραγούδι, «Η Ιστορία ενός Ήρωα», αποτελεί τη βάση της ηχογράφησης του νέου cd των Εξόριστων, που θα επιφυλάσσει πολλές εκπλήξεις, τόσο στον ήχο όσο και στο περιεχόμενο του, πάντα με γνώμονα την παγκόσμια και κυρίως Ευρωπαϊκή επική θεματολογία. Σύντομα και τα γυρίσματα του Video clip του κομματιού, με συμμετοχές και συντελεστές γνωστά ονόματα του χώρου. «Έπος δεν είναι οι πόλεμοι κι οι ανούσιοι σκοτωμοί.. Έπος είναι η άδολη αγάπη κι ο ισχυρός έρωτας που μάχεσαι να προστατεύσεις… Έπος είναι το αμφιλεγόμενο τέλος» όπως λέει ο Δημήτρης Κατής. 

Οι Εξόριστοι είναι η μόνη ελληνική μπάντα που κέρδισε πλατινένιο δίσκο, σε εποχές που οι πλατινένιοι δίσκοι δίνονταν για 70.000 αντίτυπα.

Αποχωρήσαντα Μέλη 
Χρήστος Αβράμης - σόλο φωνητικά  

Στέλιος Καρπαθάκης - σόλο φωνητικά  

Σπύρος Παπαδόπουλος - σόλο φωνητικά  

Stuart Cook - σόλο φωνητικά  

Πάνος Βασιλόπουλος - τύμπανα 

Μιχάλης Χρηστίδης - τύμπανα (session musician) 

Αντώνης Ασπρόπουλος - τυμπανα  

Κώστας Καντζαλίδης - τύμπανα (session musician) 

Μπάμπης Λεοντιάδης - τύμπανα (session musician) 

Μasayuki Mizunuma - τύμπανα 

Νίκος Μάσσιος - μπάσσο 

Χάρης Γερουλάκης - μπάσσο 

Σπύρος Κοντάκης - μπάσσο (session musician) 

Μιχάλης Ζαγοραίος - ρυθμική κιθάρα 

Μιχάλης Κοντογιώργης - ρυθμική κιθάρα (session musician) 

Τάκης Κυριαζής - πλήκτρα

Βάσος Βασιλείου - πλήκτρα

Δισκογραφία

Κυκλοφορίες
Εξόριστοι [1989] 
Δεκαεννιά [1991] 
Ο Λυτρωτής [1993] 
Live in Servia [1995] 
Συλλογή [1996] 
Η Γενιά των Αρίστων [1998] 
Wrath of Zeus [2006]

Tracklist 
 Εξόριστοι [1989] 
 Κάνω μια Ευχή
 Σύνορα Παντού
 Γλύκια Παρθένα
 Βάρβαρες Φώνες
 Ο Άρχηγος
 Δόξα και Τιμή
 Το Σπαθί του Νικητή
 Μαύρες Μπότες
 Πύρινη Όπερα
 Εξόριστοι
 Δεκαεννιά [1991]
 Δεκαεννιά
 Σπάσε τους Τοίχους
 Σέξ και Μπίζνες
 Εποχή για Ήρωες
 Μακεδονία Πατρίδα των Ελλήνων
 Εισβολή
 Η Τσόπερ των Θεών
 Ω! Θεοί του Ολύμπου
 Τον Σατανά Σκοτώστε
 Πόλη 330 μ.χ.-1453 μ.χ
  Ο Λυτρωτής [1993]
 Χωρίς Έλεος
 Άννα
 Ιαχές Θριάμβου
 Αναμέτρηση Τελική
 Ο Λυτρωτής
 Η Αγάπη δεν Ξεχνά
 Αίμα και Στάχτες
 Τα Βουνά της Μοναξιάς
 Η Γενιά των Αρίστων [1998]
 Στον Τύμβο του Ολέθρου
 Σιδερένιοι Καβαλλάρηδες
 Η Μάχη των Δελφών
 Ο Γιος του Λαέρτη
 Στα Χρόνια του Αγώνα
 Το Ημερολόγιο ενός Φίλου
 Του Δία η Οργή
 Όνειρο Παλιό
 Ατλαντικό Παραμύθι
 Wrath of Zeus [2006]
 Tomb of Doom
 Wrath of Zeus
 Marathon
 Seven Maenads
 It Hurts Me
 Sons of Heracles
 Ronin
 Exoristoi & The Book of Sorrows

Συμμετοχές
Classic Metal Ballads [1991 - 2 LP] 
30 χρόνια Ελληνικό Ροκ [2008 - 4 CD]

Παραπομπές

Σύνδεσμοι
Συνέντευξη: Δημήτρης Κατής
Συνέντευξη στο RockPages
Επίσημη Ιστοσελίδα του Δημήτρη Κατή